
Për shpronësimin, për interes publik, të pronarëve të pasurive të paluajtshme, pronë private, të cilat preken nga ndërtimi i shëtitores së orikumit “Faza III”, në bashkinë e orikumit

Në mbështetje të nenit 100 të Kushtetutës dhe të neneve 5/1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave

Vendosi:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i shëtitores së Orikumit “Faza III”, në bashkinë e Orikumit.
2. Shpronësimi bëhet në favor të bashkisë së Orikumit.
3. Pronarët e pasurive të paluajtshme, që shpronësohen, të kompensohen në vlerë, sipas tabelës bashkëlidhur këtij vendimi dhe pjesë përbërëse e tij, për sipërfaqen prej 50 (pesëdhjetë) m2, tokë truall, pronë private, në masën 893 350 (tetëqind e nëntëdhjetë e tre mijë e treqind e pesëdhjetë) lekë.
4. Vlera e përgjithshme e shpronësimit përballohet nga të ardhurat e bashkisë së Orikumit, planifikuar në buxhetin e saj.
5. Afati i përfundimit të procedurës së shpronësimit të jetë tre muaj pas datës së hyrjes në fuqi të këtij vendimi.
6. Vlera e shpenzimeve procedurale të përballohet nga bashkia e Orikumit.
7. Afati i përfundimit të punimeve për këtë objekt të jetë në përputhje me afatet e parashikuara nga bashkia e Orikumit, për realizimin e këtij projekti.
8. Regjistrimi i ri i pasurisë, 50 (pesëdhjetë) m2, tokë truall, shpronësuar në favor të bashkisë së Orikumit, të bëhet brenda 30 (tridhjetë) ditëve nga data e hyrjes në fuqi të këtij vendimi.

9. Ngarkohen Ministria e Brendshme dhe bashkia e Orikumit për ndjekjen e zbatimit të këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Sali Berisha

Të dhënat mbi listën emërore të personave dhe pronave që do të SHPRONËSOHEN për “Ndërtimin e shëtitores Orikum, faza e tretë” 
në bashkinë e Orikumit

	Nr.
	Emër, mbiemër
	Sipërfaqe trualli m2
	Çmimi lekë/m2
	Vlera në lekë
	Numri i pasurisë
	Zona kadastrale

	1
	Zyber Kumanaku
	50
	17 867
	893 350
	408/183
	2832

	
	Totali
	50
	
	893 350
	
	



